text: Rute skal lukkes: Populær som aldrig før
  28 maj 2014 kl. 18.30
  Efter DFDS besluttede, at Esbjerg-England ruten skal lukkes, bliver der pludseligt solgt rigtigt mange billetter.
  Faktisk er billet-salget på færgeruten Esbjerg-Harwich tre-doblet, siden beslutning om lukning af ruten efter sommerferien blev offentliggjort.
  - Jeg ser det som et udtryk for, at det her er en historisk rute. Der er rigtig mange, der gerne vil prøve den her rute for en allersidste gang. Men beslutningen er taget, og ruten lukker ned i september, siger Kevin Helsinghof, landechef hos DFDS, ifølge DR.
  